Odense Adresse-Contoirs Efterretninger, 1835-10-09
Spanien. (Fortsættelse af Gaars-Avisen.) Om det vil lykkes Hr. Mendizabal uden endnu større Eftergivenhed, end han allerede har viist, at udsone Regjeringen med Juntaerne, er endnu meget tvivlsomt. J Madrid frygtede Man især, at Regjerings=Juntaerne i Barcellona og Cadix ikke vilde beqvemme sig til, saasnart at nedlægge den engang overtagne Magt. Ogsaa hed det, at Juntaerne i Barcellona, Saragossa og Valencia have, efterat det var blevet bekjendt at Hr. Mendizabal var kommet til Roret, forlangt som Grundlag for alle Forhandlinger med ham, at det ved Ferdinand den Syvendes Testament indsatte Regjeringsraad, der bestaaer af erklærede Fiender af en konstitutionel Bestyrelse, skulde afsættes, hvorimod et nyt Regjeringsraad skulde sammensættes af patriotiske Spaniere. Grev de las Navas Hær kan ved give slige Fordringer Eftertryk. At Latres Tropper virkeligen have forenet sig med denne, størstedeels af Andalustere bestaaende Armee, sees af en Beretning i "Revista, som i denne Henseende staaer saa meget meere til Troende, som dette Blad redigeres under Hr. Mendizabals Tilsyn Derefter var Latres Korps afsendt imod Andalusierne men den 17 Septbr. om Aftenen grebe to af hans Batailloner til Vaaben, og erklærede, at de vilde forene sig med Andalusierne. Latre søgte forgiæves at modsætte sig dette Hestgrenadererne og Artilleristerne forenede sig med hine Batailloner. Næste Morgen fjernede General Latre sig og de las Navas ankom i Spidsen for Avantgarden. Han begav sig strax til de to Batailloner, som endnu ikke var gaaede over til ham, og erklærede dem, at dersom de havde nogen Betænkelighed ved at forene sig med ham, vilde han sørge for en Eskorte og for Penge, saa at de uhindrede kunde drage bort; men kun to Grenaderer benyttede dette Tilbud; alle de Øvrige traadte over til Andalusierne, med hvilke Regjeringen derpaa har begyndt at underhandle. Som et Tegn paa, at Regjerings=Juntaerne ikke have ifinde at nedlægge deres Magt, for de have erholdt tilstrækkelige Garantier for et forandret Regjeringssystem, fortjener at anføres, at selv Udnævnelsen af Saragossa=Helten General Palasor, der tillige udmærkede sig ved sin Opposition imod Ministeriet Martine de la Rosa, til Generalkapitain i Arragonien, ikke er bleven erkjendt i Saragossa, hvor Man tvertimod har besluttet, ikke at ville modtage ham, dersom han skulde begive sig til sin Post. Han har iøvrigt allerede udstedet en Proklamation. Paa den anden Side skal Mina have erklæret, at han ikke vil overtage den ham overdragne Kommando i Catalonien, før Cortes ere sammenkaldte. - J Valencia havde iøvrigt Uordener fundet Sted, ifølge nogle vellykkede Carlist-Operationer der i Egnen, hvilket havde vakt Valencianernes Forbittrelse. Præsidenten i Regjerings-Juntaen, Grev Almodovar, havde endog maattet indskibe sig. Men Borgergaden gjenoprettede Roligheden og Greven er atter tiltraadt sin Post. Derimod er i Carthagena Gouverneuren Valdet bleven tvungen til, med hele Regjeringspersonalet, at stille sig under den franske Konsuls Beskyttelse. - Jmod de forhenværende Ministre Toren, Martine, de la Rosa, Ofalia o. s. v., synes Forbittrelsen i Provindserne at være meget stor, og de Exalterede skulle have besluttet at statuere et Exempel paa dem. Man tillægger dem den bekjendte Formælingsplan, og beskylder dem for at have nedværdiget NationalKarakteren og viist Ringeagt imod Cortes. Alle Personer, i hvilke Man troer at gjenkjende Ministrene, anholdes paa Landet. Grev Toreno skal virkelig være forsvunden fra Madrid, imedens de Andre strængt bevogtes der. - Fra Krigsskuepladsen meldes, at den meest indflydelsesrige Carlistchef, General Erazo, er afgaaen ved Døden den 22 f. M.